**Student Mobility, Internationalization - ศูนย์สหกิจศึกษาและพพัฒนาอาชีพ**

มหาวิทยาลัยเทคโนโลยีสุรนารีได้มีการจัดสหกิจศึกษา (Cooperative Education) ซึ่งเป็นระบบการศึกษาที่ผสมผสานการเรียนในระดับมหาวิทยาลัยกับการทำงานจริงของนักศึกษาในสถานประกอบการภายนอกมหาวิทยาลัย ตั้งแต่ปีการศึกษา 2536 และกำหนดให้หลักสูตรสหกิจศึกษาเป็นหลักสูตรบังคับสำหรับนักศึกษาปริญญาตรีทุกสาขาวิชาในปีการศึกษา 2542 โดยมีนักศึกษาที่ปฏิบัติงาน สหกิจศึกษาทั้งในและต่างประเทศมาแล้วมากกว่า 25,000 คน

มหาวิทยาลัยเทคโนโลยีสุรนารีได้กำหนดกลยุทธ์ให้สหกิจศึกษานานาชาติของมหาวิทยาลัยเป็นกลไกหลักในการนำมหาวิทยาลัยเข้าสู่ความเป็นนานาชาติและเพิ่มศักยภาพให้กับบัณฑิตเนื่องจากการที่นักศึกษาได้มีโอกาสไปปฏิบัติงาน ณ สถานประกอบการในต่างประเทศทำให้นักศึกษาได้ประสบการณ์อันมีค่าในการปรับตัว การใช้ชีวิตในสภาพแวดล้อม วัฒนธรรมที่แตกต่าง และได้ฝึกฝนทักษะการใช้ภาษาอังกฤษหรือภาษาต่างประเทศอื่น ๆ ในการสื่อสาร อันจะเป็นการเพิ่มความพร้อมในการประกอบอาชีพ (Employability) ได้เป็นอย่างดี โดยตามแผนพัฒนามหาวิทยาลัยเทคโนโลยีสุรนารี ระยะที่ 11 (พ.ศ. 2555-2559) มหาวิทยาลัยได้กำหนดเป้าประสงค์หลักของการพัฒนาไว้ 5 เป้าประสงค์ โดยเป้าประสงคที่ 1 คือการจัดการศึกษาของมหาวิทยาลัยเป็นที่ยอมรับในระดับชาติและนานาชาติ และศูนย์สหกิจศึกษาและพัฒนาอาชีพ ได้ทำแผนกลยุทธ์การดำเนินงาน พ.ศ.2555-2559 ของศูนย์ให้สอดคล้องกับแผนพัฒนาดังกล่าว และได้กำหนดแผนกลยุทธ์หนึ่งใน 3 กลยุทธ์ คือ **การธำรงรักษาความเป็นผู้นำและพัฒนางานสหกิจศึกษาเพื่อก้าวสู่นานาชาติ** โดยได้มีการมาตรการและแนวทางในการดำเนินงาน ดังนี้

1. **การจัดเตรียมความพร้อมนักศึกษาสหกิจศึกษานานาชาติ**

มหาวิทยาลัยเทคโนโลยีสุรนารี โดยศูนย์สหกิจศึกษาและพัฒนาอาชีพ ได้มีการจัดเตรียมความพร้อมให้กับนักศึกษาที่มีความสนใจจะไปปฏิบัติงานสหกิจศึกษาประกอบด้วย

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| | **กิจกรรมที่จะต้องเข้าร่วม : ก่อนการสมัครงาน** | | | --- | --- | | **ลำดับ** | **รายชื่อกิจกรรม** | | 1 | กิจกรรมแลกเปลี่ยนเรียนรู้สหกิจศึกษานานาชาติ (ภาคนักศึกษาไทย)  International Cooperative Education Experience Sharing (Thai students section) | | 2 | กิจกรรมการเรียนรู้วัฒนธรรมข้ามชาติ Intercultural Learning  กิจกรรมนี้ต้องเข้าร่วมอย่างน้อย 1 หัวข้อ | | 3 | กิจกรรมเสริมทักษะความสามารถด้านภาษาต่างประเทศ  กิจกรรมนี้ต้องเข้าร่วมอย่างน้อย 1 หัวข้อ ในหัวข้อต่อไปนี้   * หัวข้อ การเขียนภาษาอังกฤษเบื้องต้นเพื่อการสื่อสาร * หัวข้อ ภาษาอังกฤษสำหรับสถานประกอบการ | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **กิจกรรมที่แนะนำให้เข้าร่วม : ก่อนการสมัครงาน** | | | **ลำดับ** | **รายชื่อกิจกรรม** | | 1 | กิจกรรมแนะนำสหกิจศึกษานานาชาติ  Introduction to international Cooperative Education | | 2 | กิจกรรมแลกเปลี่ยนเรียนรู้สหกิจศึกษานานาชาติ (ภาคนักศึกษานานาชาติ)  International Cooperative Education Experiences Sharing (International students section) | | 3 | กิจกรรมรอบรู้ประชาคมอาเซียน  Getting to know ASEAN Community | | 4 | กิจกรรมการเตรียมตัวสอบวัดทักษะภาษาอังกฤษสำหรับธุรกิจ Preparation for Test of English for International Communication | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  |  | | --- | --- | | **กิจกรรมที่จะต้องเข้าร่วม : หลังได้รับการตอบรับจากสถานประกอบการ** | | | **ลำดับ** | **รายชื่อกิจกรรม** | | 1 | กิจกรรมเตรียมความพร้อมก่อนเดินทาง ภาค 1: การเข้า-ออก ประเทศไทย  Pre getting aboard episode 1: Immigration knowledge | | 2 | กิจกรรมเตรียมความพร้อมก่อนเดินทาง ภาค 2: ข้อมูลรายประเทศ  Pre getting aboard episode 2: Country information | | **กำหนดจัดกิจกรรมจะแจ้งให้ทราบอีกครั้งหนึ่ง** | | |

**กิจกรรมเตรียมความพร้อมสหกิจศึกษานานาชาติ**

1. **กิจกรรมแนะนำสหกิจศึกษานานาชาติ (Introduction to International Cooperative Education)**

วัตถุประสงค์

1. เพื่อให้นักศึกษาได้ทราบข้อมูลเกี่ยวกับสหกิจศึกษานานาชาติ การเตรียมความพร้อม การคัดเลือก กระบวนการสหกิจศึกษาระหว่าง และหลังการปฏิบัติงาน สำหรับใช้ประกอบการตัดสินใจเข้าร่วมโครงการสหกิจศึกษานานาชาติ
2. เป็นช่องหนึ่งของศูนย์สหกิจศึกษาและพัฒนาอาชีพในการจัดเก็บฐานข้อมูลรายชื่อนักศึกษาที่สนใจ สหกิจศึกษานานาชาติ เพื่อใช้เตรียมความพร้อมให้กับนักศึกษาต่อไป

รูปแบบกิจกรรม

การบรรยายและตอบข้อซักถามโดยศูนย์สหกิจศึกษาและพัฒนาอาชีพ หัวข้อ “**ความเป็นมาของโครงการสหกิจศึกษานานาชาติ**” โดย วิทยากรจากศูนย์สหกิจศึกษาและพัฒนาอาชีพ

1. **กิจกรรมแลกเปลี่ยนเรียนรู้: International Coop Experiences Sharing**

วัตถุประสงค์

เพื่อให้นักศึกษาได้รับฟังประสบการณ์และตัวอย่างในการปฏิบัติงานสหกิจศึกษา ในสถานประกอบการต่างประเทศ

รูปแบบกิจกรรม

การบรรยาย / บอกเล่าประสบการณ์ / เสวนาการปฏิบัติงานสหกิจศึกษาในต่างประเทศ นักศึกษาที่ผ่านการปฏิบัติงานสหกิจศึกษานานาชาติ

1. **เทคนิคการเขียนจดหมายสมัครงานและประวัติย่อภาษาอังกฤษ**

**(Application Letter & Resume Writing)**

วัตถุประสงค์

เพื่อให้นักศึกษาได้รับความรู้เกี่ยวกับการเขียนจดหมายสมัคร ประวัติย่อ เป็นภาษาอังกฤษที่ถูกต้องนักศึกษาสามารถปรับตัวในการทำงานในต่างประเทศได้ดียิ่งขึ้น

รูปแบบกิจกรรม

การบรรยายเชิงปฏิบัติการ โดยเชิญวิทยากรมาบรรยายและให้ความรู้จากนั้นมีการให้นักศึกษาได้ฝึกการเขียนจริง แล้วให้วิทยากรได้วิจารณ์รวมถึงปรับแก้เพื่อเป็นแนวทางที่ถูกต้องต่อไป

**6. วัฒนธรรมข้ามชาติและการปรับตัว (Intercultural Training & Self Adjustment)**

วัตถุประสงค์

เพื่อให้นักศึกษาได้เรียนรู้และเข้าใจในเรื่องเกี่ยวกับสังคม วัฒนธรรม การเมือง ทัศนคติ ค่านิยมและความเชื่อ ตลอดจนวัฒนธรรมองค์กรของเพื่อนบ้านประเทศสมาชิกอาเซียน และประเทศต่าง ๆ ในภูมิภาคอื่นที่น่าสนใจ

รูปแบบกิจกรรม

การบรรยายพร้อมชี้ให้เห็นถึงรายละเอียดความแตกต่างของประเทศในภูมิภาคอาเซียนและภูมิภาคอื่น เพื่อทำความเข้าใจ ยอมรับและปรับทัศนคติ ใน 4 ประเด็นคือ

1. ความโดดเด่นของประเพณีวัฒนธรรม หรือธรรมเนียมปฏิบัติที่ควรรู้

2. ความเชื่อและค่านิยมที่สำคัญ

3. วิถีทางการเมืองที่ควรทราบและระมัดระวัง

4. ความเหมือน/ความแตกต่างของวัฒนธรรมองค์กร และข้อพึงปฏิบัติในสถานที่ทำงานในแต่ละประเทศ

1. **การจัดส่งนักศึกษาสหกิจศึกษาไปปฏิบัติงานสหกิจศึกษาในต่างประเทศ**

ตามที่ศูนย์สหกิจศึกษาและพัฒนาอาชีพได้กำหนดแผนกลยุทธ์ **การธำรงรักษาความเป็นผู้นำและพัฒนางานสหกิจศึกษาเพื่อก้าวสู่นานาชาติ** ได้มีการดำเนินการเพื่อสนับสนุนแผนดังกล่าว โดยเปิดโอกาสให้นักศึกษามหาวิทยาลัยเทคโนโลยีสุรนารี ที่มีศักยภาพได้มีโอกาสไปปฏิบัติงานสหกิจศึกษาในต่างประเทศ เป็นการเสริมสร้างประสบการณ์ใหม่ ๆ ในประเทศที่มีความแตกต่างทางด้านภาษา วัฒนธรรม และเทคโนโลยี ซึ่งจะเป็นการเสริมสร้างประสบการณ์ให้กับนักศึกษาได้มีการเรียนรู้ที่เกี่ยวข้องกับการทำงานงานจริง ในสภาพแวดล้อมจริง เป็นการเพิ่มทักษะ ความรู้ ความสามารถในด้านต่าง ๆ เรียกได้ว่าครบทั้งด้านความรู้ทางวิชาการ (Hard Skill) และการดำรงชีวิตให้อยู่รอดในสังคม (Soft Skill) ได้ ซึ่งที่ผ่านมานักศึกษาที่เคยไปปฏิบัติงานสหกิจศึกษาในต่างประเทศ ได้เข้าร่วมกิจกรรมแลกเปลี่ยนเรียนรู้ ถ่ายทอดประสบการณ์ที่ได้ พบว่านักศึกษามีการพัฒนาตนเอง และมีความพึงพอใจต่อการไปปฏิบัติงานดังกล่าว ทั้งนี้ศูนย์ สหกิจศึกษาได้มีการดำเนินการที่มีส่วนช่วยส่งเสริมการจัดส่งนักศึกษาสหกิจศึกษาไปปฏิบัติงานสหกิจศึกษาในต่างประเทศ ดังต่อไปนี้

* 1. **จัดตั้งกองทุนสหกิจศึกษาและการบูรณาการการเรียนรู้กับการทำงานในต่างประเทศ พ.ศ. 2557**

ศูนย์สหกิจศึกษาและพัฒนาอาชีพ ได้มีการเสนอมหาวิทยาลัยฯ เพื่อพิจารณาจัดตั้งกองทุนสำหรับมอบให้กับนักศึกษาที่มีศักยภาพ และมีความสนใจไปปฏิบัติงานสหกิจศึกษาในต่างประเทศ เพื่อเป็นการส่งเสริมให้นักศึกษาได้มีโอกาสไปสหกิจศึกษาในต่างประเทศได้มากขึ้น เนื่องจากจะแบ่งเบาภาระค่าใช้จ่ายของนักศึกษาได้บางส่วน ถึงแม้ว่าสถานประกอบการบางแห่งจะมีค่าตอบแทนให้กับนักศึกษาแล้ว แต่ค่าใช้จ่ายในต่างประเทศค่อนข้างสูง กองทุนฯ ที่ศูนย์สหกิจศึกษาและพัฒนาอาชีพเสนอจัดตั้งนี้จึงมีความจำเป็นอย่างยิ่ง และมหาวิทยาลัยได้เห็นชอบให้มีการจัดตั้งกองทุนสหกิจศึกษาและการบูรณาการการเรียนรู้กับการทำงานในต่างประเทศขึ้น โดยมีการกำหนดหลักเกณฑ์การขอรับทุนกองทุนสหกิจศึกษาและการบูรณาการการเรียนรู้กับการทำงานในต่างประเทศขึ้น เมื่อปี พ.ศ. 2558 และปี พ.ศ. 2559

สำหรับปีการศึกษา 2560 ได้มีการคัดเลือกนักศึกษาที่มีความสนใจไปปฏิบัติงาน สหกิจศึกษาในต่างประเทศ และมีคุณสมบัติเป็นไปตามเกณฑ์ที่กำหนด เพื่อรับทุนจากกองทุนฯ ดังกล่าว จำนวน 5 คน โดยมีรายชื่อดังต่อไปนี้

1. นายวณัติ์ สำเภาทอง สาขาวิชาวิศวกรรมเคมี ไปปฏิบัติงานภาคการศึกษาที่ 1/2560 ณ Tongaat Hulet Sugar Company แอฟริกาใต้
2. นายนิติกร ป้องกลาง สาขาวิชาวิศวกรรมไฟฟ้า ไปปฏิบัติงานภาคการศึกษาที่ 1/2560 ณ Railway Technology Research Institute (RTRI) ประเทศญี่ปุ่น
3. นางสาวอุรชา ยิ่งนอก สาขาวิชาวิศวกรรมสิ่งแวดล้อม ไปปฏิบัติงานภาคการศึกษาที่ 2/2560 ณ Kanazawa Institute of Technology (KIT) ประเทศญี่ปุ่น
4. นางสาวณัฐณิชา พริ้งชัยภูมิ สาขาวิชาวิศวกรรมการผลิต ไปปฏิบัติงานภาคการศึกษาที่ 2/2560 ณ Shibaura Institute of Technology (SIT) ประเทศญี่ปุ่น
5. นายตระกูลกานต์ ชัยไธสง สาขาวิชาวิศวกรรมเคมี ไปปฏิบัติงานภาคการศึกษาที่ 2/2560 ณ Nagaoka University of Technology (NUT) ประเทศญี่ปุ่น

ทั้งนี้นักศึกษา จำนวน 1 ราย คือ นายจีรศักดิ์ กมลบูรณ์ นักศึกษาสาขาวิชาวิศวกรรมอิเล็กทรอนิกส์ ผ่านการสอบสัมภาษณ์และคัดเลือกให้ทุนสำหรับการไปปฏิบัติงานสหกิจศึกษาในต่างประเทศตามประกาศมหาวิทยาลัยฯ เรื่อง หลักเกณฑ์การขอรับทุนกองทุนสหกิจศึกษา และการบูรณาการการเรียนรู้กับการทำงานในต่างประเทศ (ฉบับที่ 1) พ.ศ. 2558 และ (ฉบับที่ 2) พ.ศ. 2559 แต่เนื่องจากไม่สามารถได้รับอนุมัติซ่าภายในกำหนดเวลา นักศึกษาจึงไม่สามารถไปสหกิจศึกษาในต่างประเทศและไม่ได้รับเงินทุนดังกล่าว

* 1. **การจัดสรรงบประมาณประจำปี สำหรับสนับสนุนการดำเนินงานสหกิจศึกษานานาชาติ**

เพื่อให้การดำเนินงานสหกิจศึกษานานาชาติของมหาวิทยาลัยเทคโนโลยีสุรนารีดำเนินการได้อย่างมีประสิทธิภาพ และพร้อมส่งเสริม สนับสนุนการพัฒนานักศึกษาให้มีประสบการณ์ในต่างประเทศ เพื่อพัฒนาคุณลักษณะของบัณฑิตในเป็นที่ต้องการของตลาดแรงงานทั้งในและต่างประเทศ มหาวิทยาลัยฯ เล็งเห็นความสำคัญดังกล่าว จึงได้มีการจัดสรรงบประมาณต่อเนื่องกันในปีงบประมาณ พ.ศ. 2559 และ พ.ศ. 2560 ดังรายการดังต่อไปนี้

1. โครงการ International Coop Engagement
2. โครงการสนับสนุนการจัดประชุมสัมมนาวิชาการสหกิจศึกษาโลกครั้งที่ 20
3. โครงการสัมมนาผู้ประกอบการที่ร่วมดำเนินงานสหกิจศึกษา
4. โครงการส่งเสริมและสนับสนุนสหกิจศึกษานานาชาติ
5. โครงการ Industry based Career Development
6. โครงการบัณฑิตพึงประสงค์
7. โครงการพัฒนาและเสริมสร้างศักยภาพนักศึกษา
8. **การประชาสัมพันธ์สหกิจศึกษานานาชาติ**

ศูนย์สหกิจศึกษาฯ ได้ดำเนินการประชาสัมพันธ์สหกิจศึกษานานาชาติ โดยจัดกิจกรรมเพื่อส่งเสริมให้นักศึกษามีความรู้ความเข้าใจเกี่ยวกับกระบวนการดำเนินงานสหกิจศึกษานานาชาติ ตลอดจนกระตุ้นและสร้างแรงบันดาลใจให้นักศึกษามีความสนใจที่จะไปสหกิจศึกษาในต่างประเทศมากยิ่งขึ้น โดยปีการศึกษา 2560 มีการดำเนินงานดังนี้

* 1. **กิจกรรมประชาสัมพันธ์เชิงรุกสหกิจศึกษานานาชาติ**

ศูนย์สหกิจศึกษาฯ ได้จัดกิจกรรมประชาสัมพันธ์เชิงรุกสหกิจศึกษานานาชาติ “Inter Co-op The Series เรือเล็ก... ควรออกจากฝั่ง” โดยมีวัตถุประสงค์เพื่อให้นักศึกษาชั้นปีที่ 3 และผู้ที่สนใจมีความรู้ ความเข้าใจเกี่ยวกับการไปปฏิบัติงานสหกิจศึกษานานาชาติ และกระบวนการดำเนินงานสหกิจศึกษานานาชาติ (Inter Co-op) ของศูนย์สหกิจศึกษาและพัฒนาอาชีพ ตลอดจนสามารถสร้างแรงบันดาลใจให้นักศึกษามีความสนใจอยากไปสหกิจศึกษานานาชาติมากยิ่งขึ้นนั้น

ครั้งที่ 1 จัดกิจกรรมในภาคการศึกษาที่ 2/2560 เมื่อวันที่ 21 ธันวาคม 2560 โดยได้รับเกียรติจากคุณพงษ์เดช นิธิปกรณ์กุล ศิษย์เก่ารุ่นที่ 3 ปัจจุบันดำรงตำแหน่ง Technical Manager of Industrial Solutions (Asia Pacific) บริษัท Borregaard S.E.A. Pte. Ltd. ประเทศสิงคโปร์ เป็นวิทยากรบรรยายพิเศษ

ครั้งที่ 2 จัดกิจกรรมในภาคการศึกษาที่ 3/2560 เมื่อวันที่ 19 มิถุนายน พ.ศ. 2561 โดยได้รับเกียรติจากคุณหัสดี พิมพ์สุวรรณ ศิษย์เก่ารุ่นที่ 16 ซึ่งเคยได้รับรางวัลนักศึกษาสหกิจศึกษานานาชาติดีเด่นระดับชาติ ปฏิบัติสหกิจศึกษานานาชาติ ณ Bitmanagement Software GmbH ประเทศเยอรมนี และปัจจุบันดำรงตำแหน่งกรรมการผู้จัดการ บริษัท ทรีบิวด์ จำกัด เป็นวิทยากรบรรยายพิเศษ

* 1. **กิจกรรมเตรียมความพร้อมสหกิจศึกษานานาชาติ**

ศูนย์สหกิจศึกษาฯ ได้จัดกิจกรรม “Intensive English Conversation” เมื่อวันจันทร์ที่ 18 มิถุนายน 2561 เวลา 12.00 น. – 14.00 น. ณ อาคารศูนย์สหกิจศึกษาและพัฒนาอาชีพ โดยมีวัตถุประสงค์เพื่อสร้างบรรยากาศความเป็นนานาชาติและส่งเสริมให้นักศึกษาที่ยื่นสมัครงานสหกิจศึกษาต่างประเทศได้มีโอกาสในการสื่อสารภาษาอังกฤษกับชาวต่างชาติ ตลอดจนส่งเสริมให้นักศึกษาเพิ่มระดับความสามารถในการสอบวัดทักษะภาษาอังกฤษสำหรับธุรกิจ (TOEIC) ได้มากยิ่งขึ้น โดยได้รับเกียรติจากอาจารย์ Michael Sinclair Scott อาจารย์ประจำสาขาวิชาภาษาต่างประเทศ เป็นผู้นำในการดำเนินการสนทนาครั้งนี้

* 1. **การสำรวจความสนใจในการสมัครงานสหกิจศึกษานานาชาติของนักศึกษา**

นักศึกษาให้ความสนใจตอบแบบสอบถามทั้งสิ้นจำนวน 1,397คน (รายงานผล ณ วันที่ 19 ธันวาคม 2560) ส่วนใหญ่เป็นนักศึกษาชั้นปีที่ 1 จำนวน 467 คน (ร้อยละ 33.43) นักศึกษาชั้นปีที่ 2 จำนวน 777 คน (ร้อยละ 55.62) นักศึกษาชั้นปีที่ 3 จำนวน 121 คน (ร้อยละ 8.66) นักศึกษาชั้นปีที่ 4 จำนวน 27 คน (ร้อยละ 1.93) และ อื่น ๆ จำนวน 5 คน (ร้อยละ 0.36)

ประเทศที่นักศึกษามีความสนใจไปปฏิบัติงานสหกิจศึกษานานาชาติสูงสุด 5 อันดับแรก ได้แก่ อันดับที่ 1 ญี่ปุ่น จำนวน 368 คน (ร้อยละ 26.34) อันดับที่ 2 สหรัฐอเมริกา จำนวน 234 คน (ร้อยละ 16.75) อันดับที่ 3 สิงคโปร์ จำนวน 181 คน (ร้อยละ 12.96) อันดับที่ 4 อังกฤษ จำนวน 162 คน (ร้อยละ 11.60) และอันดับที่ 5 ออสเตรเลีย จำนวน 85 คน (ร้อยละ 6.08)

ประเทศในกลุ่มประชาคมเศรษฐกิจอาเซียน (ASEAN Economic Community: AEC) ที่นักศึกษามีความสนใจไปปฏิบัติงานสหกิจศึกษานานาชาติสูงสุด 3 อันดับแรก ได้แก่ อันดับที่ 1 สิงคโปร์ จำนวน 1,186 คน (ร้อยละ 84.9) อันดับที่ 2 มาเลเซีย จำนวน 234 คน (ร้อยละ 31.1) และอันดับที่ 3 ฟิลิปปินส์ จำนวน 181 คน (ร้อยละ 21.9)

กิจกรรมที่นักศึกษาต้องการให้ศูนย์สหกิจศึกษาฯ จัดให้เพื่อเป็นการส่งเสริมและเตรียมความพร้อมสำหรับการสมัครงานและไปปฏิบัติงานสหกิจศึกษานานาชาติสูงสุด 3 อันดับแรก ได้แก่ อันดับ ที่ 1 จัดอบรมและสอนภาษาอังกฤษเพิ่มเติม จำนวน 391 คน (ร้อยละ 27.99) อันดับที่ 2 จัดให้มีการทดสอบวัดระดับการใช้ภาษาต่างประเทศ จำนวน 142 คน (ร้อยละ 10.16) และอันดับที่ 3 จัดค่ายเพื่อพัฒนาทักษะในการสื่อสาร จำนวน 88 คน (ร้อยละ 6.30)

1. **การสร้างเครือข่ายกับนานาชาติ**
   1. **ความร่วมมือกับนานาชาติที่มีความต้องการรับนักศึกษาสหกิจศึกษา**

เพื่อเป็นการส่งเสริมการดำเนินงานสหกิจศึกษานานาชาติ และขยายโอกาสในการได้ไปปฏิบัติงานสหกิจศึกษาในต่างประเทศของนักศึกษา ศูนย์สหกิจศึกษาและพัฒนาอาชีพจึงได้มีการแสวงหาความร่วมมือกับสถานศึกษา และสถานประกอบการในต่างประเทศ โดยมีการเจรจาความร่วมมือในการแลกเปลี่ยนนักศึกษาระหว่างกัน และในระหว่างปีการศึกษา 2555 – 2560 ศูนย์สหกิจศึกษาและพัฒนาอาชีพมีการดำเนินการส่งนักศึกษาสหกิจศึกษาไปปฏิบัติงานในต่างประเทศ รวมจำนวน 89 คน ซึ่งในปีการศึกษา 2560 ได้มีการตกลงว่าจะร่วมมือระหว่างกัน พร้อมทั้งแจ้งความต้องการในการรับนักศึกษา สหกิจศึกษา มหาวิทยาลัยเทคโนโลยีสุรนารี ดังรายการต่อไปนี้

| **ที่** | **สถาบันการศึกษา/สถานประกอบการ** | **ประเทศ** | **มีการรับ นศ.** |
| --- | --- | --- | --- |
| 1 | Hunan University of Humanities, Science and Technology | สาธารณรัฐประชาชนจีน | **✓** |
| 2 | Xichang Chiatai Wine & Spirits Industry Co., Ltd. | สาธารณรัฐประชาชนจีน | **~~-~~** |
| 3 | Huazhong University of Science & Technology | สาธารณรัฐประชาชนจีน | **-** |
| 4 | Nagaoka University of Technology | ญี่ปุ่น | **✓** |
| 5 | Kanazawa Institute of Technology | ญี่ปุ่น | **✓** |
| 6 | Shinshu University | ญี่ปุ่น | **~~-~~** |
| 7 | Shibaura Institute of Technology | ญี่ปุ่น | **✓** |
| 8 | Railway Technology Research Institute (RTRI) | ญี่ปุ่น | **✓** |
| 9 | Mie University | ญี่ปุ่น | **~~-~~** |
| 10 | Korea University of Technology and Education | สาธารณรัฐเกาหลีใต้ | **-** |
| 11 | University of Malaya | มาเลเซีย | **~~-~~** |
| 12 | Universiti Utara Malaysia | มาเลเซีย | **-** |
| 13 | Universiti Malaysia Pahang | มาเลเซีย | **-** |
| 14 | PKT Logistics | มาเลเซีย | **-** |
| 15 | Green World Genetics Sdn. Bhd. | มาเลเซีย | **✓** |
| 16 | Universiti Teknikal Malaysia Melaka (UTeM) | มาเลเซีย | **✓** |
| 17 | Big M Group | สาธารณรัฐแห่งสหภาพเมียนมา | **~~-~~** |
| 18 | Can Tho University | เวียดนาม | **✓** |
| 19 | Durban University of Technology | สาธารณรัฐแอฟริกาใต้ | **✓** |
| 20 | Vaal University of Technology | สาธารณรัฐแอฟริกาใต้ | **-** |
| 21 | University of Victoria | แคนาดา | **-** |
| 22 | Royal Melbourne Institute of Technology University | ออสเตรเลีย | **~~-~~** |
| 23 | Swinburne University of Technology | ออสเตรเลีย | **-** |
| 24 | Botanical Garden Munich | Germany | **~~-~~** |
| 25 | The Katholieke University Leuven (KU Leuven), Group T - Academy | เบลเยี่ยม | **-** |
| 26 | The University of Victoria และ Western Digital | แคนาดา | **✓** |

* 1. **การรับนักศึกษาชาวต่างชาติมาปฏิบัติงานในประเทศเพื่อแลกเปลี่ยนกับนักศึกษาสหกิจศึกษามหาวิทยาลัยเทคโนโลยีสุรนารีในลักษณะต่างตอบแทน**

การดำเนินงานสหกิจศึกษานานาชาติของมหาวิทยาลัยเทคโนโลยีสุรนารี โดยศูนย์ สหกิจศึกษาและพัฒนาอาชีพ มีการสร้างเครือข่ายความร่วมมือในระดับนานาชาติ ดังจะเห็นได้จากที่มหาวิทยาลัยฯ เป็นสมาชิกของสมาคมสหกิจศึกษาโลก (WACE) ซึ่งมีสมาชิกอยู่ในหลายประเทศทั่วโลก และมีความร่วมมือในการแลกเปลี่ยนนักศึกษาระหว่างกลุ่มสมาชิกด้วยกัน และมหาวิทยาลัยเทคโนโลยีสุรนารีมีการรับนักศึกษาชาวต่างชาติมาปฏิบัติงานสหกิจศึกษาในประเทศไทย เป็นลักษณะเป็นการรับต่างตอบแทน เพื่อเปิดโอกาสให้นักศึกษามีโอกาสในการได้ตำแหน่งงานสหกิจศึกษาในต่างประเทศด้วย ซึ่งมหาวิทยาลัยฯ จะรับเป็นมหาวิทยาลัยเจ้าภาพ (Host University) รับผิดชอบในการดูแลนักศึกษาในระหว่างการมาปฏิบัติงาน ตามกระบวนการสหกิจศึกษา อาทิเช่น การติดต่อประสานงานกับสถานประกอบการเพื่อหาตำแหน่งงานให้กับนักศึกษา การอำนวยความสะดวกในการรับ-ส่งนักศึกษาในขณะที่เดินทางมายังประเทศไทย การจัดหาที่พัก การต่อวีซ่า รวมทั้งการดูแลโดยอาจารย์ที่ปรึกษาที่ตรงกับสาขาวิชาของนักศึกษาที่จะคอยให้คำแนะนำและนิเทศงาน ตลอดการมาปฏิบัติงานของนักศึกษา เป็นต้น ที่ผ่านมาการดำเนินงานในระหว่างปีการศึกษา 2555 – 2560 มีการรับนักศึกษาชาวต่างชาติ พร้อมทั้งแลกเปลี่ยนนักศึกษาสหกิจศึกษามหาวิทยาลัยเทคโนโลยีสุรนารี ในลักษณะต่างตอบแทน ซึ่งมีการรับนักศึกษาชาวต่างชาติ รวมจำนวน 72 คน และส่งนักศึกษาสหกิจศึกษามหาวิทยาลัยเทคโนโลยีสุรนารีไปยังต่างประเทศ รวมจำนวน 89 คน รายละเอียดดังปรากฏในตารางด้านล่าง

* 1. **สรุปจำนวนนักศึกษาชาวต่างชาติ (Inbound students) ซึ่ง มทส. รับมาปฏิบัติงานสหกิจศึกษาและฝึกประสบการณ์วิชาชีพในประเทศไทย และจำนวนนักศึกษา มทส. (Outbound students) ไปปฏิบัติงานสหกิจศึกษาต่างประเทศ ระหว่างปีการศึกษา 2555 – 2560**

| **ที่** | **Country** | **Inbound Students** | **Outbound students** |
| --- | --- | --- | --- |
| 1 | Australia | 7 | 2 |
| 2 | Canada | 20 | 3 |
| 3 | China | 13 | 26 |
| 4 | German | 1 | 1 |
| 5 | Indonesia | 5 | - |
| 6 | Japan | 7 | 13 |
| 7 | Laos | 5 | - |
| 8 | Malaysia | 3 | 28 |
| 9 | Mongolia | 1 | - |
| 10 | Myanmar | - | 4 |
| 11 | Namibia | 2 | - |
| 12 | South Africa | 10 | 4 |
| 13 | USA | 2 | - |
| 14 | Vietnam | 1 | 3 |
|  | **รวม** | **72** | **89** |